CELEX: 31981R0427
Language: el
Date: 1981-02-19 00:00:00
Title: Κανονισμός (ΕΟΚ) αριθ. 427/81 τής Επιτροπής τής 19ης Φεβρουαρίου 1981 περί παροχής αδείας στήν Ελλάδα νά αναστείλει ολικώς τούς δασμούς πού εφαρμόζονται κατά τήν εισαγωγή προϊόντων τού τομέως τού βοείου κρέατος

Avis juridique important

|

31981R0427

Κανονισμός (ΕΟΚ) αριθ. 427/81 τής Επιτροπής τής 19ης Φεβρουαρίου 1981 περί παροχής αδείας στήν Ελλάδα νά αναστείλει ολικώς τούς δασμούς πού εφαρμόζονται κατά τήν εισαγωγή προϊόντων τού τομέως τού βοείου κρέατος  

Επίσημη Εφημερίδα αριθ. L 047 της 20/02/1981 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 427/81 ΤΗΣ ΕΠΙΤΡΟΠΗΣ  της 19ης Φεβρουαρίου 1981  περί παροχής αδείας στην Ελλάδα να αναστείλει ολικώς τους δασμούς που εφαρμόζονται κατά την εισαγωγή προϊόντων του τομέως του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 64 παράγραφος 4 υπό α),  Εκτιμώντας:  ότι, σύμφωνα με την πράξη προσχωρήσεως της Ελλάδος, οι δασμοί που εφαρμόζονται στις συναλλαγές μεταξύ της Ελλάδος και των άλλων Κρατών μελών καταργούνται προοδευτικώς· ότι το άρθρο 64 παράγραφος 1 της πράξεως προβλέπει την κατάργηση των δασμών στον τομέα του βοείου κρέατος σε πέντε στάδια, που κατανέμονται σε πέντε περιόδους εμπορίας· ότι, εν τούτοις, κατά την παράγραφο 4 του ίδιου άρθρου, είναι δυνατόν να παρασχεθεί άδεια στην Ελλάδα να αναστείλει ολικώς τους δασμούς που εφαρμόζονται στα προϊόντα προελεύσεως άλλων Κρατών μελών·  ότι η παρούσα κατάσταση της αγοράς του βοείου κρέατος στην Ελλάδα, που χαρακτηρίζεται από μεγάλη ζήτηση και υψηλές τιμές, καθιστά αναγκαία μια τέτοια άδεια για την περίοδο από 1η Ιανουαρίου έως 31η Αυγούστου 1981, για τα προϊόντα που αναφέρονται στο άρθρο 1 παράγραφος 1 υπό α) του κανονισμού (ΕΟΚ) αριθ. 805/68 του Συμβουλίου (1), όπως τροποποιήθηκε τελευταία από την πράξη προσχωρήσεως της Ελλάδος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 1η Ιανουαρίου έως 31η Αυγούστου 1981 παρέχεται η άδεια στην Ελλάδα να αναστείλει ολικώς τους δασμούς που εφαρμόζονται στα προϊόντα τα οποία αναφέρονται στο άρθρο 1 παράγραφος 1 υπό α) του κανονισμού (ΕΟΚ) αριθ. 805/68 προελεύσεως άλλων Κρατών μελών.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Φεβρουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.